# **DECIZIA ETAPEI DE ÎNCADRARE**

## Nr. număr din zz.ll.aaaa

Proiect

Ca urmare a solicitării de emitere a acordului de mediu adresate de **Primăria Halmășd**, cu sediul în Str. Principală, Nr. 339, Halmăşd , Judetul Sălaj, , înregistrată la APM Salaj cu nr. 5410/18.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.10.2017, că proiectul: ***Introducerea canalizării și construire stație de epurare în com. Halmășd, jud. Sălaj***, propus a fi amplasat în comuna Halmășd, satul Halmășd, Drighiu și Aleuș, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 10 lit. b) şi pct. 11 lit. c);

b) Caracteristicile proiectului: Se propune realizarea racordurilor de canalizare a apelor uzate menajere în localitatea Vîrşolţ, comuna Vîrşolţ, judeţul Sălaj.

b1) mărimea proiectului: Racordul de canalizare menajeră cuprinde totalitatea lucrărilor de instalaţii, a conductelor şi construcţiilor accesorii, care asigură transportul apei uzate menajere de la limita de proprietate a consumatorilor până la canalizarea existentă.

 Canalizarea menajeră gravitaţională s-a proiectat la capacitatea de a prelua debitul orar maxim de ape menajere de la consumatorii care sunt deserviţi de fiecare tronson de canalizare menajeră din localitatea Vîrşolţ.

Racordurile de canalizare menajeră gravitaţională se va executa din ţevi PVC cu mufă şi garnitură în clasa de rigiditate SN4, cu Dn 160mm - 200mm pe care s-au prevăzut cămine de vizitare STAS 2448-82, acoperite cu capac şi ramă fontă STAS 2308-81, cu placă suport beton armat carosabile.

În localitatea Vîrşolţ, apele uzate colectate prin sistemul de canalizare menajeră –reţele colectoare şi racorduri – sunt transportate prin colectoare, gravitaţional şi sub presiune, la staţia de epurare din Vârşolţ, unde are loc procesul de epurare mecano-biologică, ca în final apa convenţional curată să fie deversată în emisarul din zonă, râu Crasna.

Racordurile de canalizare menajeră se amplasează pe domeniu public şi funcţionează gravitaţional.

Racordarea se va face în cămin de vizitare existent pe colector, cu cămin de inspecţie şi curăţire, din PVC sau PEHD, intermediar sau direct pe conducta stradală de canalizare menajeră prin intermediul unei piese de legătură numită şa de branşament sau teu de branşament.

Având în vedere cele de mai sus se vor realiza în general racorduri individuale pentru fiecare consumator, precum şi racorduri de tip pieptene amplasate pe partea opusă a străzii faţă de colectorul existent, între rigola existentă şi limita de proprietate privată, practic sub trotuarul existent.

Racordul de tip pieptene se compune din mai multe racorduri de consumatori unite între ele formând o reţea de serviciu care se branşează la căminul de racord prin subtraversarea străzilor.

Racordurile prevazute prin prezentul proiect vor fi de **cca. 380 bucăți.**

Caracteristici și cantități ale principalelor categorii de lucrări propuse:

b2) cumularea cu alte proiecte: nu este cazul;

b3) utilizarea resurselor naturale: nu este cazul;

b4) evacuarea apelor uzate: apele uzate menajere vor fi colectate de sistemul centralizat de canalizare menajeră existentă, și vor fi epurate în stația de epurare existentă a comunei Vîrşolţ;

b5) producţia de deşeuri: conform Legii nr. 211(r1)/2011, privind regimul deşeurilor, cu modificările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

lucrări pentru organizarea de şantier: se impune executarea unor lucrări pregătitoare şi asigurarea mijloacelor materiale şi umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare; concentrațiile poluanților din apele uzate menajere se vor încadra în legislația specifică în vigoare (NTPA 002/2002, conform HG 188/2002 cu modificările ulterioare);

b7) riscul de accident, ţinându-se seama în special de substanţele şi tehnologiile utilizate: - se vor respecta prevederile legislaţiei specifice în domeniul protecţiei mediului, OUG nr. 195/2005 privind protecţia mediului aprobată prin Legea nr. 265/2006 cu modificările şi completările ulterioare;

c) Localizarea proiectului: comuna Vîrșolț, satul Vîrșolț, județul Sălaj.

c1) utilizarea existentă a terenului: conform certificatului de urbanism nr. 12/10.05.2017 emis de Comuna Vîrşolţ, investiția se va realiza în intravilanul localității Vîrșolț, pe tramele stradale a localității.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

1. Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
3. Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. MS nr. 119/2014, privind nivelul de zgomot.
7. Înterzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
9. ***Respectarea prevederilor din Notificarea pentru începerea execuției nr. Sj-23/19.10.2017, eliberat de A.N. Apele Române, Administrația Bazinală de Apă Someș - Tisa, Sistemul de Gospodărire a Apelor Sălaj.***
10. ***Conform prevederilor Ord. nr. 1798/2007, cu modificările ulterioare, titularul are obligatia ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.***

La şedinţa CAT din data de 30.10.2017 au fost solicitate următoarele acte/avize:

- aviz A.N. Apele Române;

- aviz Compania de Apă Someș SA;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizatii,

ing. Gizella Balint

Întocmit,

cons. Hajnalka Mate - György